pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-'วราวุธ'​ มอบนโยบายสำนักงานพัฒนาเศรษฐกิจจากฐานชีวภาพ​(องค์การมหาชน)
วันพฤหัสบดีที่ 12 มีนาคม 2563
'วราวุธ'​ มอบนโยบายสํานักงานพัฒนาเศรษฐกิจจากฐานชีวภาพ​(องค์การมหาชน)
'วราวุธ'​ มอบนโยบายสํานักงานพัฒนาเศรษฐกิจจากฐานชีวภาพ​(องค์การมหาชน)
'วราวุธ'​ มอบนโยบายสํานักงานพัฒนาเศรษฐกิจจากฐานชีวภาพ​(องค์การมหาชน)
วันที่ 11 มีนาคม 2562 เวลา 15.30 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย​ นายยุทธพล​ อังกินันทน์​ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม​ นายธเนศพล​ ธนบุณยวัฒน์​ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม​ และ​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ตรวจเยี่ยมและรับฟังสรุปผลการดําเนินงานของสํานักงานพัฒนาเศรษฐกิจจากฐานชีวภาพ​ (องค์การมหาชน)​ พร้อมเยี่ยมเยียนให้กําลังใจเจ้าหน้าที่ผู้ปฏิบัติงานในวันนี้ โอกาสนี้​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ได้มอบนโยบายและแนวทางการดําเนินงานแก่ผู้บริหารสํานักงานพัฒนาเศรษฐกิจจากฐานชีวภาพ​ (องค์การมหาชน)​ สรุปดังนี้
1.​ หัวใจสําคัญคือชาวบ้านได้รับประโยชน์จากงานของเรามหาศาลแต่ยังมีชาวบ้านจํานวนมาก​ คนจํานวนมาก​ ยังไม่ทราบว่าสํานักงานพัฒนาเศรษฐกิจจากฐานชีวภาพคืออะไร จะทําอย่างไรให้พี่น้องประชาชนเข้าใจว่าความหลากหลายทางชีวภาพคืออะไร​ จะได้ประโยชน์อะไร​ การสร้างความรับรู้ให้พี่น้องประชาชนเป็นสิ่งที่สําคัญ
2. การแลกเปลี่ยนความสําเร็จขององค์ความรู้ระหว่างประชาชน เพื่อพัฒนาสิ่งที่เขามีอยู่​ เรียนรู้จากต้นแบบที่มีอยู่ นําชาวบ้าน จากพื้นที่อื่นๆ ไปเยี่ยมชมพื้นที่ที่ประสบความสําเร็จให้เห็นประโยชน์จากความหลากหลายทางชีวภาพ​ แลกเปลี่ยนข้อมูลความรู้ให้เห็นความสําเร็จที่ชัดเจน
3.​ การประชาสัมพันธ์งานของสํานักงานพัฒนาเศรษฐกิจจากฐานชีวภาพเป็นสิ่งที่สําคัญการมี Content หรือสื่อโซเชียลมีเดียที่จะเข้าถึงประชาชนเป็นสิ่งที่สําคัญ
4.​ สําคัญที่สุดคือการใช้ความหลากหลายทางชีวภาพมาพัฒนาเศรษฐกิจให้เกิดความยั่งยืนสํานักงานพัฒนาเศรษฐกิจจากฐานชีวภาพเป็นหนึ่งในหัวใจสําคัญ พี่จะคอยพยุงรากหญ้าไม่ให้ล้มทับลงไป เพราะเราเป็นตัวปัดเศรษฐกิจจากระดับรากหญ้า การเสริมศักยภาพให้พี่น้องประชาชน เราจะขยายสเกลในการทํางานอย่างไร
5.​ ผู้บริหารจะต้องเข้าใจภารกิจ​ หน้าที่​ ต้องใช้ศักยภาพอย่างเต็มที่
6.​ การทํางานจะต้องใช้งบประมาณ​ ประเด็นสําคัญ ขอให้ใช้งบประมาณให้หมดภายในเดือนกันยายน​ การใช้งบประมาณสะท้อนศักยภาพของผู้บริหาร​ การเบิกจ่ายงบประมาณให้มีประสิทธิภาพภายใต้บริบทของสํานักงานพัฒนาเศรษฐกิจจากฐานชีวภาพ
7.​ ความร่วมมือกับองค์กรต่างๆ​ ภายในกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-กระทรวงเกษตรฯ จัดงาน“วันพระบิดาแห่งฝนหลวง” ครบรอบ 64 ปี
วันพุธที่ 6 พฤศจิกายน 2562
กระทรวงเกษตรฯ จัดงาน“วันพระบิดาแห่งฝนหลวง” ครบรอบ 64 ปี
กระทรวงเกษตรฯ จัดงาน“วันพระบิดาแห่งฝนหลวง” ครบรอบ 64 ปี ภายใต้แนวคิด “สืบสาน รักษาต่อยอด Digi Fonluang”  11 - 15 พ.ย.62 ณ ศูนย์ราชการแจ้งวัฒนะ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการแถลงข่าวการจัดงาน“วันพระบิดาแห่งฝนหลวง” ณ กระทรวงเกษตรและสหกรณ์ ว่า กระทรวงเกษตรและสหกรณ์ โดยกรมฝนหลวงและการบินเกษตร กําหนดจัดงาน“วันพระบิดาแห่งฝนหลวง” ครบรอบ 64 ปี แห่งการก่อเกิดโครงการพระราชดําริ ภายใต้แนวคิด “สืบสาน รักษา ต่อยอด Digi Fonluang” ได้กําหนดจัดงานขึ้นระหว่าง
วันที่ 11 - 15 พฤศจิกายน 2562 ณ ลานอเนกประสงค์ อาคาร รัฐประศาสนภักดี ศูนย์ราชการเฉลิมพระเกียรติ ๘๐ พรรษา๕ ธันวาคม ๒๕๕๐ ถนนแจ้งวัฒนะ เขตหลักสี่ กรุงเทพฯ เพื่อให้ประชาชนได้มีโอกาสแสดงความจงรักภักดี และน้อมรําลึกในพระมหากรุณาธิคุณ ในหลวงรัชกาลที่ 9 ที่ทรงก่อให้เกิด “เทคโนโลยีฝนหลวง” และพบกับนิทรรศการเทิดพระเกียรติเกี่ยวกับโครงการ พระราชดําริฝนหลวง ความก้าวหน้าจากอดีตถึงปัจจุบัน นิทรรศการภาพถ่ายและภาพจิตรกรรม พร้อมจับจ่ายสินค้าและผลิตภัณฑ์ทางการเกษตรกว่า 100 ร้านค้า ร้านค้าภายในงานจะเป็นผลิตภัณฑ์สินค้า OTOP ซึ่งมีทั้งผัก ผลไม้ อาหารสด และอาหารแปรรูปทางการเกษตร มาจําหน่ายให้ประชาชนในราคาประหยัด
ร้อยเอก ธรรมนัส กล่าวต่อไปว่า การเตรียมความพร้อมในการจัดงาน “วันพระบิดาแห่งฝนหลวง” ประจําปี 2562 ซึ่งในปีนี้ครบปีที่ 64 แห่งการกําเนิดฝนหลวงพระราชทาน นับจากวันที่ ๑๔ พฤศจิกายน พุทธศักราช ๒๔๙๘ เป็นวันที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงมีพระราชดําริที่จะคิดค้น วิจัย หาวิธีการทําฝนหลวงเพื่อแก้ไขปัญหาความทุกข์ยากของเกษตรกรและประชาชนทั่วไปที่ประสบภัยแล้ง ด้วยสํานึกในพระมหากรุณาธิคุณของพระองค์ท่าน คณะรัฐมนตรีจึงได้มีมติ เมื่อวันที่ ๒๐ สิงหาคม พุทธศักราช ๒๕๔๕ เฉลิมพระเกียรติพระองค์ท่าน ในฐานะทรงเป็น “พระบิดาแห่งฝนหลวง” และกําหนดให้วันที่ ๑๔ พฤศจิกายนของทุกปีเป็น “วันพระบิดาแห่งฝนหลวง” เพื่อร่วมน้อมรําลึกในพระมหา กรุณาธิคุณอันล้นพ้นหาที่สุดมิได้ และจารึกไว้เป็นวันสําคัญของประวัติศาสตร์ชาติไทย
ด้านนายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่าสําหรับ กิจกรรมภายในงานปีนี้จะมี พิธีเปิดนิทรรศการ “สืบสาน รักษา ต่อยอด Digi Fonluang” และมีการมอบรางวัลอาสาสมัครฝนหลวงดีเด่น ระดับประเทศและระดับภูมิภาค การมอบรางวัลโครงการประกวดภาพถ่ายและภาพจิตรกรรม “ฝนหลวง ฝนแห่งความเมตตา” พร้อมการจัดแสดงผลงานที่ได้รับรางวัล รวมถึงมีการแสดงนิทรรศการฝนหลวงจากอดีตและ ความก้าวหน้าในปัจจุบัน การสนองพระราชปณิธาน สืบสาน รักษา ต่อยอด ศาสตร์พระราชาโครงการฝนหลวงโดย นําเสนอเทคโนโลยีและโครงการวิจัยที่ต่อยอดเพื่อเพิ่มประสิทธิภาพการปฏิบัติการฝนหลวง ตลอดจนนิทรรศการ
จากหน่วยงานในสังกัดกระทรวงเกษตรและสหกรณ์ และหน่วยงานร่วมบูรณาการ อาทิ กองทัพอากาศมหาวิทยาลัยเกษตรศาสตร์ สถาบันวิจัยวิทยาศาสตร์และเทคโนโลยีแห่งประเทศไทย (วว.) สถาบันสารสนเทศ ทรัพยากรน้ํา (สสน.) และในวันพฤหัสบดีที่ 14 พฤศจิกายน 2562 เวลา 09.00 น. จะมีพิธีถวายราชสักการะ วางพานพุ่มดอกไม้สดถวายแด่องค์พระบิดาแห่งฝนหลวง เพื่อน้อมรําลึกในพระมหากรุณาธิคุณอันล้นพ้นหาที่สุดมิได้ โดยได้รับเกียรติจาก นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธี
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-บอร์ดบีไอไอไฟเขียว 5 โครงการใหญ่ มูลค่าลงทุนกว่า 40,000 ล้านบาท
วันพุธที่ 17 มิถุนายน 2563
บอร์ดบีไอไอไฟเขียว 5 โครงการใหญ่ มูลค่าลงทุนกว่า 40,000 ล้านบาท
บอร์ดบีไอไอไฟเขียว 5 โครงการใหญ่ มูลค่าลงทุนกว่า 40,000 ล้านบาท
บอร์ดบีไอไอไฟเขียว 5 โครงการใหญ่ มูลค่าลงทุนกว่า 40,000 ล้านบาท
บอร์ดบีโอไอ เห็นชอบอนุมัติส่งเสริมลงทุน 5 โครงการขนาดใหญ่ ทั้งรถยนต์ไฟฟ้า โรงไฟฟ้า เม็ดพลาสติกรีไซเคิล และหอประชุมขนาดใหญ่ มูลค่าเงินลงทุนกว่า 40,000 ล้านบาท
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ ซึ่งมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้พิจารณาเห็นชอบให้การส่งเสริมการลงทุน แก่โครงการขนาดใหญ่จํานวน 5 โครงการ รวมมูลค่าลงทุน 41,834 ล้านบาท ได้แก่
1.กลุ่มบริษัท สามมิตร เงินลงทุน 5,500 ล้านบาท ในกิจการผลิตรถยนต์ไฟฟ้าแบบแบตเตอรี่ (Battery Electric Vehicles-BEV) ปีละประมาณ 30,000 คัน ใช้วัตถุดิบในประเทศเป็นมูลค่าปีละประมาณ 8,500 ล้านบาท โดยจะจําหน่ายในประเทศเป็นส่วนใหญ่ ตั้งโครงการที่จังหวัดเพชรบุรี
2.บริษัท ไทยออยล์ จํากัด (มหาชน) เงินลงทุนรวม 24,113 ล้านบาท ในกิจการผลิตไฟฟ้าจากกากน้ํามัน (PITCH) 250 เมกะวัตต์ และกรดกํามะถัน (Sulfuric Acid) ปีละประมาณ 80,300 ตัน ตั้งโครงการที่อําเภอศรีราชา จังหวัดชลบุรี
3.บริษัท เอ็นวิคโค จํากัด กิจการผลิตเม็ดพลาสติกรีไซเคิลชนิด PET (FOOD GRADE) สําหรับผลิตบรรจุภัณฑ์เครื่องดื่มและอาหาร และเม็ดพลาสติกรีไซเคิลชนิด HDPE สําหรับผลิตบรรจุภัณฑ์สิ่งประทินร่างกายและสินค้าอุปโภคในครัวเรือน มูลค่าเงินลงทุน 2,476 ล้านบาท และตั้งโครงการที่นิคมอุตสาหกรรมเอเซีย จังหวัดระยอง
4.บริษัท บี.กริม พาวเวอร์ (แหลมฉบัง) 1 จํากัด เงินลงทุน 6,000 ล้านบาท กิจการผลิตไฟฟ้าจากก๊าซธรรมชาติและไอน้ํา มีกําลังการผลิตไฟฟ้าจากก๊าซธรรมชาติ 157 เมกะวัตต์ และไอน้ํา 75 ตัน/ชั่วโมง
เพื่อจําหน่ายไฟฟ้าให้กับการไฟฟ้าฝ่ายผลิตแห่งประเทศไทย และโรงงานอุตสาหกรรม ตั้งโครงการที่นิคมอุตสาหกรรมแหลมฉบัง จังหวัดชลบุรี
5.บริษัท บางกอก อารีน่า จํากัด เงินลงทุน 3,745 ล้านบาท ในกิจการหอประชุมขนาดใหญ่ เพื่อช่วยสนับสนุนการท่องเที่ยว และเป็นการส่งเสริมศักยภาพของอุตสาหกรรม MICE ซึ่งเป็นหนึ่งในอุตสาหกรรมเป้าหมายของประเทศ ตั้งโครงการที่อาคารบางกอก มอลล์ ถนนบางนา-ตราด กรุงเทพมหานคร
************************************************
รัฐบาลไทย-ข่าวทำเนียบรัฐบาล-ประชารัฐสวัสดิการเพื่อผู้มีรายได้น้อย
วันพฤหัสบดีที่ 12 ตุลาคม 2560
ประชารัฐสวัสดิการเพื่อผู้มีรายได้น้อย
สวัสดิการที่รัฐบาลออกให้แก่ผู้มีรายได้น้อยนั้น เป็นเพียงการแบ่งเบาภาระค่าครองชีพในระยะสั้น ส่วนระยะยาวรัฐบาลพยายามหามาตรการที่จะช่วยพัฒนาศักยภาพให้ทุกคนสามารถยืนอย่างมั่นคงได้ด้วยตนเอง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําบัตรสวัสดิการแห่งรัฐเพื่อมอบสิทธิประโยชน์ให้แก่ผู้มีรายได้น้อย ประกอบด้วย การลดภาระค่าเดินทาง 3 ประเภท ได้แก่ 1.รถเมล์ ขสมก.และรถไฟฟ้า 2.รถโดยสาร บขส. และ 3.รถไฟ ประเภทละ 500 บาทต่อเดือน และการลดภาระค่าใช้จ่ายในการดํารงชีพรายละ 300 บาทต่อเดือน สําหรับผู้มีรายได้น้อยกว่า 30,000 บาทต่อปี และ 200 บาทต่อเดือน สําหรับผู้มีรายได้มากกว่า 30,000 แต่น้อยกว่า 100,000 บาทต่อปี รวมถึงส่วนลดค่าก๊าซหุงต้มรายละ 45 บาทต่อ 3 เดือน โดยบัตรดังกล่าวจะเริ่มใช้งานได้ตั้งแต่วันที่ 1 ต.ค.60 เป็นต้นไป ทั้งนี้ รัฐบาลมุ่งหวังช่วยลดภาระค่าครองชีพให้แก่ประชาชนในเบื้องต้น โดยในระยะต่อไปจะมีมาตรการฟื้นฟูและพัฒนาอาชีพ เพื่อให้ผู้มีรายได้น้อยสามารถยืนอยู่ได้ด้วยตนเองอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชาวอาชีวะ ทำความดีต้อนรับเดือนมหามงคล “ทาสีรั้วทำเนียบรัฐบาล” สอศ. เน้นผู้เรียนสายอาชีวะยุคไทยแลนด์ 4.0 ใช้ความรู้ทำงานจริง เพื่อส่วนรวม
วันจันทร์ที่ 2 กรกฎาคม 2561
ชาวอาชีวะ ทําความดีต้อนรับเดือนมหามงคล “ทาสีรั้วทําเนียบรัฐบาล” สอศ. เน้นผู้เรียนสายอาชีวะยุคไทยแลนด์ 4.0 ใช้ความรู้ทํางานจริง เพื่อส่วนรวม
ดร.สุเทพ ชิตยวงษ์ เลขาธิการคณะกรรมการการอาชีวศึกษา (กอศ.) เปิดเผยว่า ในช่วงเดือนกรกฎาคมที่จะถึงนี้ถือเป็นเดือนมหามงคลที่พวกเราชาวอาชีวศึกษา จากสถานศึกษาทั้งในกรุงเทพและปริมณฑลจํานวน 6 แห่ง ร่วมกันทําความดี ทาสีรั้วทําเนียบรัฐบาลให้มีความสะอาดสวยงาม
ดร.สุเทพ ชิตยวงษ์ เลขาธิการคณะกรรมการการอาชีวศึกษา (กอศ.) เปิดเผยว่า ในช่วงเดือนกรกฎาคมที่จะถึงนี้ถือเป็นเดือนมหามงคลที่พวกเราชาวอาชีวศึกษา จากสถานศึกษาทั้งในกรุงเทพและปริมณฑลจํานวน 6 แห่งร่วมกันทําความดี ทาสีรั้วทําเนียบรัฐบาลให้มีความสะอาดสวยงาม ซึ่งถือเป็นความภาคภูมิใจของชาวอาชีวศึกษา ที่มีโอกาสทําให้สถานที่สําคัญของประเทศมีความสวยงาม สะอาด ซึ่งทุกคนที่เข้าร่วมกิจกรรม ล้วนแล้วแต่เป็นจิตอาสาอาชีวะพัฒนาทําความดีเพื่อส่วนรวม
เลขาธิการ กอศ. กล่าวต่อไปว่า ตามนโยบายของนายกรัฐมนตรี พลเอก ประยุทธ์ จันทร์โอชา ที่เห็นความสําคัญของพัฒนาการศึกษาด้านอาชีวศึกษาและช่างฝีมือในการพัฒนาคนและพัฒนาแรงงานให้เหมาะสมสอดคล้องกับความต้องการกําลังคนของประเทศ ซึ่งสํานักงานคณะกรรมการการอาชีวศึกษา (สอศ.) ได้เดินหน้าขับเคลื่อนยุทธศาสตร์เพื่อให้สอดคล้องกับนโยบายรัฐบาลในการสร้างภาพลักษณ์อาชีวะสร้างชาติให้กับผู้เรียน และเห็นถึงประโยชน์การเรียนสายอาชีพที่จบมาแล้วมีงานทํา รายได้ดี รวมทั้งได้รับความร่วมมือจากสถานประกอบการและภาคีเครือข่าย ภาคส่วนต่างๆในการพัฒนากําลังคนอาชีวศึกษา ซึ่งสอศ.มีความพร้อมที่จะผลิตและพัฒนากําลังคนคุณภาพเข้าสู่ตลาดแรงงาน พร้อมที่จะสนับสนุน ส่งเสริมการจัดการอาชีวศึกษาและการฝึกอบรมวิชาชีพในทุกระดับอย่างมีประสิทธิภาพ เกิดผลสําเร็จตามนโยบายรัฐบาล
กิจกรรมครั้งนี้มีนักเรียน นักศึกษาอาชีวศึกษาทั้งระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) กว่า 250 คน จากวิทยาลัยเทคนิคดุสิต วิทยาลัยเทคนิคปทุมธานี วิทยาลัยเทคนิคมีนบุรี วิทยาลัยเทคนิคสมุทรปราการ วิทยาลัยเทคนิคดอนเมืองและวิทยาลัยการอาชีพกาญจนาภิเษกหนองจอก ได้ลงมือปฏิบัติจริงในโครงการพัฒนาและฝึกทักษะวิชาชีพของนักเรียน นักศึกษา สาขาวิชาช่างก่อสร้าง ในการจัดการเรียนสอนวิชาการทาสีและการเคลือบสีภายใต้แนวคิด “จิตอาสา อาชีวะพัฒนา” ถือเป็นโอกาสดี และมีความหมายต่อนักเรียน นักศึกษาเพราะจะทําให้เกิดเป็นประสบการณ์และยังเป็นการพัฒนาสมรรถนะวิชาชีพของตัวเองได้โดยปฏิบัติงานจริงผ่านกิจกรรมการเรียนการสอนในรายวิชาการทาสีและเคลือบสีซึ่งถือเป็นการเรียนการสอนที่สําคัญมากเพราะการได้ลงมือทําจะทําให้นักเรียน นักศึกษาเกิดความชํานาญ มั่นใจ ภูมิใจและเห็นคุณค่าในตัวเอง การเรียนการสอนของอาชีวศึกษาในยุคไทยแลนด์ 4.0 จึงต้องเน้นการทํางานเพื่อส่วนรวมมากขึ้น
ที่มา:ประชาสัมพันธ์ สอศ.
รัฐบาลไทย-ข่าวทำเนียบรัฐบาล-ปลัด สธ. ลงพื้นที่ตรวจเยี่ยมการให้บริการประชาชนที่ประสบภัยน้ำท่วม จ.ประจวบคีรีขันธ์
วันอังคารที่ 9 ตุลาคม 2561
ปลัด สธ. ลงพื้นที่ตรวจเยี่ยมการให้บริการประชาชนที่ประสบภัยน้ําท่วม จ.ประจวบคีรีขันธ์
ปลัดกระทรวงสาธารณสุข ลงพื้นที่ตรวจเยี่ยมและให้กําลังใจเจ้าหน้าที่ในการให้บริการประชาชนที่ประสบภัยน้ําท่วม จังหวัดประจวบคีรีขันธ์ กําชับให้สถานพยาบาลทุกแห่งในพื้นที่เสี่ยงเตรียมพร้อมรับมือกับสถานการณ์อุทกภัยตามแผน
วันนี้ (9 ตุลาคม 2561) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังลงพื้นที่ตรวจเยี่ยมสถานพยาบาลที่ประสบภัยน้ําท่วม ณ โรงพยาบาลกุยบุรี โรงพยาบาลสามร้อยยอด และโรงพยาบาลส่งเสริมสุขภาพตําบลบ้านดอนกลาง อําเภอกุยบุรี จังหวัดประจวบคีรีขันธ์ ว่าวันนี้ได้ลงพื้นที่ให้กําลังใจเจ้าหน้าที่ผู้ปฏิบัติงานให้บริการประชาชน ขอชื่นชมเจ้าหน้าที่ที่เปิดศูนย์ EOC เพื่อเตรียมรับสถานการณ์ ผ่านไลน์ Conference ได้ทันเหตุการณ์ติดตามและสั่งการการช่วยเหลือทุกวัน รวมถึงได้ส่งหน่วยแพทย์เคลื่อนที่ลงพื้นที่แจกจ่ายยาชุดน้ําท่วมและให้บริการประชาชน ดูแลผู้ป่วยติดบ้านติดเตียง ผู้สูงอายุ ผู้ป่วยเรื้อรัง ที่ไม่สามารถเดินทางมายังสถานพยาบาลได้เอง
นายแพทย์สุขุม กล่าวต่อว่า ขณะนี้สถานการณ์น้ําได้คลี่คลายลงแล้ว โดยมีการสูบน้ํา ปรับปรุง ทําความสะอาดอาคารสถานที่ที่ถูกน้ําท่วมเพื่อรองรับการให้บริการประชาชน โดยสถานพยาบาลทุกแห่งยังสามารถเปิดบริการได้ตามปกติ ส่วนอาคารสถานที่ที่ได้รับความเสียหายส่วนใหญ่ ได้แก่ บ้านพัก รั้วกําแพง ระบบน้ําประปา ระบบบําบัดน้ําเสีย ให้ประเมินความเสียหายร่วมกับกองแบบแผน กรมสนับสนุนบริการสุขภาพ และสั่งการให้กองบริหารสาธารณสุข สํานักงานปลัดกระทรวงสาธารณสุข สนับสนุนงบประมาณในการซ่อมแซม ส่วนการดําเนินงานระยะต่อไปคือ การเฝ้าระวังและให้ความรู้ประชาชนเกี่ยวกับโรคที่มาหลังน้ําลด ซึ่งให้จัดทีมสอบสวนเคลื่อนที่เร็ว 9 ทีม ลงพื้นที่ เฝ้าระวังและควบคุมโรคเช่นอุจจาระร่วงเฉียบพลัน อาหารเป็นพิษ ถ่ายเป็นมูกเลือด โรคฉี่หนูไข้เลือดออก ปอดอักเสบเฉียบพลัน ตาแดง มือ เท้า ปาก ไข้หวัด และไข้ออกผื่น อาทิ หัด หัดเยอรมัน สุกใสซึ่งหากพบผู้ป่วยเพียง 1 ราย หรือ 1 สถานการณ์ให้รีบแจ้งสาธารณสุขจังหวัดทันที
เนื่องจาก ขณะนี้พื้นที่เขตภาคใต้ได้อยู่ในช่วงฤดูฝนตกหนัก จึงขอให้แต่ละพื้นที่เตรียมรับมือกับสถานการณ์น้ํา น้ําท่วมฉับพลันรวมถึงเตรียมพร้อมรับมือกับสถานการณ์อุทกภัยตามแผนที่วางไว้โดยป้องกันอาคารสถานที่และครุภัณฑ์ไม่ให้ได้รับผลกระทบ ขนย้ายยาเวชภัณฑ์เครื่องมือแพทย์ไว้ในที่ปลอดภัย จัดหาพื้นที่ให้บริการสํารอง ในกรณีที่สถานบริการไม่สามารถเปิดให้บริการได้ เตรียมแผนการอพยพและระบบการส่งต่อผู้ป่วย สํารองยา เวชภัณฑ์ อุปกรณ์ทางการแพทย์ จัดหน่วยแพทย์เคลื่อนที่เร็ว ทีมควบคุมโรคและทีมฟื้นฟู พร้อมออกปฏิบัติการดูแลช่วยเหลือประชาชนที่ประสบภัย
********************************** 9 ตุลาคม 2561
รัฐบาลไทย-ข่าวทำเนียบรัฐบาล-ก.วิทย์ฯ ขานรับนโยบายรัฐบาล ออกกำลังกายทุกวันพุธสร้างข้าราชการสุขภาพดี
วันพุธที่ 7 ธันวาคม 2559
ก.วิทย์ฯ ขานรับนโยบายรัฐบาล ออกกําลังกายทุกวันพุธสร้างข้าราชการสุขภาพดี
วันนี้ (30 พฤศจิกายน 2559) ณ กระทรวงวิทยาศาสตร์และเทคโนโลยี /ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เป็นประธานนําทีมข้าราชการ พนักงาน และเจ้าหน้าที่ ร่วมกิจกรรมออกกําลังกายเต้นแอโรบิค เพื่อขานรับนโยบาลรัฐบาลจัดกิจกรรมออกกําล
สําหรับการจัดกิจกรรมออกกําลังกายครั้งนี้เป็นไปตามข้อสั่งการของนายกรัฐมนตรี ในที่ประชุมคณะรัฐมนตรี เมื่อวันที่ 22 พฤศจิกายน 2559 โดยตั้งเป้าให้ทุกกระทรวงใช้เวลาว่างจัดกิจกรรมออกกําลังกายในหน่วยงาน มีกําหนดจัดพร้อมกันในวันที่ 30 พฤศจิกายน 2559
รัฐบาลไทย-ข่าวทำเนียบรัฐบาล-พลเอก ประวิตรฯ เห็นชอบเพิ่มพื้นที่ป่าชายเลน เพื่อรักษาระบบนิเวศและให้เป็นแหล่งทำกินแก่ประชาชน พร้อมกำชับหน่วยงานเดินหน้าตามแผนแก้ไขปัญหาการกัดเซาะชายฝั่ง
วันศุกร์ที่ 22 พฤษภาคม 2563
พลเอก ประวิตรฯ เห็นชอบเพิ่มพื้นที่ป่าชายเลน เพื่อรักษาระบบนิเวศและให้เป็นแหล่งทํากินแก่ประชาชน พร้อมกําชับหน่วยงานเดินหน้าตามแผนแก้ไขปัญหาการกัดเซาะชายฝั่ง
พลเอก ประวิตร วงษ์สุวรรณ รองนายกรัฐมนตรี เห็นชอบเพิ่มพื้นที่ป่าชายเลน เพื่อรักษาระบบนิเวศและให้เป็นแหล่งทํากินแก่ประชาชน พร้อมกําชับหน่วยงานเดินหน้าตามแผนแก้ไขปัญหาการกัดเซาะชายฝั่ง
วันนี้ (22 พ.ค.63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 1/2563 โดยมีหน่วยงานที่เกี่ยวข้องร่วมเข้าร่วมประชุมผ่านวิดิทัศน์ทางไกล (VDO Conference) จากกรมทรัพยากรทางทะเลและชายฝั่ง สรุปประเด็นดังนี้
ที่ประชุมได้รับทราบมติคณะรัฐมนตรี เห็นชอบให้วันที่ 10 พฤษภาคมของทุกปี เป็นวันป่าชายเลนแห่งชาติ ตามมติคณะรัฐมนตรีเมื่อวันที่ 3 มีนาคม 2563 โดยประธานกล่าวถึงความสําคัญของป่าชายเลน โดยเฉพาะโครงการป่าชายเลนที่ดําเนินการปลูกป่าชายเลน สามารถเพิ่มป่าชายเลนในหลายพื้นที่ ช่วยพัฒนาสภาพแวดล้อม ระบบนิเวศทั้งพันธุ์พืช พันธุ์สัตว์ กลายเป็นแหล่งทํามาหากินให้แก่ชาวบ้านอีกด้วย พร้อมกันนี้ ยังได้รับทราบความก้าวหน้าในการดําเนินงานจัดตั้งสวนพฤกษศาสตร์ป่าชายเลนนานาชาติ ร.9 ซึ่งได้รับพันธุ์ไม้จํานวน 2 ชนิด คือ โปรงออสเตรเลีย จํานวน 100 ฝัก จากออสเตรเลีย และโกงกาง จํานวน 40 ฝัก จากญี่ปุ่น รวมถึงพันธุ์ไม้หายากและพันธุ์ไม้ทั่วไปภายในประเทศ 10 ชนิดด้วยกัน ซึ่งคาดว่าสวนพฤกษศาสตร์ป่าชายเลนนานาชาติ ร.9 จะจัดตั้งแล้วเสร็จในปี 2566 เพื่อเป็นแหล่งเรียนรู้ แหล่งท่องเที่ยว ให้แก่ประชาชนได้ศึกษาพันธุ์ไม้หายาก
โอกาสนี้ ที่ประชุมยังเห็นชอบแนวทางการจัดทําแผนงาน/โครงการป้องกันและแก้ไขปัญหาการกัดเซาะชายฝั่ง โดยยึด 4 แนวทาง คือ การปรับสมดุลชายฝั่งโดยธรรมชาติ การฟื้นฟูเสถียรภาพชายฝั่ง การป้องกันปัญหาการกัดเซาะชายฝั่ง และการแก้ไขปัญหาการกัดเซาะชายฝั่ง เพื่อให้หน่วยงานใช้เป็นกรอบดําเนินการป้องกันและแก้ไขปัญหาการกัดเซาะชายฝั่งให้เหมาะสมในแต่ละพื้นที่ รวมทั้งประกอบการพิจารณางบประมาณด้านการป้องกันและแก้ไขปัญหาการกัดเซาะชายฝั่งแก่สํานักงบประมาณ นอกจากนี้ ที่ประชุมยังพิจารณา ร่างระบบกลุ่มหาดประเทศไทย รวมทั้งการปรับปรุงคําสั่งแต่งตั้งคณะอนุกรรมการด้านต่าง ๆ ด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วธ. เร่งปรับโฉม หอสมุด-หอจดหมายเหตุ  เตรียมเปิดให้บริการค้นคว้า-อ่ านหนังสือ เอกสารโบราณผ่านระบบออนไลน์
วันจันทร์ที่ 4 มิถุนายน 2561
วธ. เร่งปรับโฉม หอสมุด-หอจดหมายเหตุ  เตรียมเปิดให้บริการค้นคว้า-อ่ านหนังสือ เอกสารโบราณผ่านระบบออนไลน์
วธ. เร่งปรับโฉม หอสมุด-หอจดหมายเหตุเตรียมเปิดให้บริการค้นคว้า-อ่านหนังสือ เอกสารโบราณผ่านระบบออนไลน์
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า ได้เป็นประธานประชุมการติดตามผลการดําเนินงานของกรมศิลปากร (ศก.) เมื่อเร็วๆนี้ ที่ประชุมได้รับรายงานผลดําเนินงานของสํานักหอจดหมายเหตุแห่งชาติ ซึ่งปัจจุบันมีทรัพยากรกว่า 3.8 ล้านรายการ อาทิ ภาพ เอกสารจดหมายเหตุ ไมโครฟิล์ม ฟิล์มกระจก เป็นต้น และทรัพยากรส่วนหนึ่งได้นําเข้าข้อมูลดิจิทัลในระบบของสํานักฯ และให้บริการค้นคว้าแล้วขณะเดียวกันได้นําระบบเทคโนโลยีสารสนเทศมาใช้ในการให้บริการแก่ผู้ค้นคว้า และพัฒนาระบบสืบค้นหอจดหมายเหตุแห่งชาติเฉลิมพระเกียรติสมเด็จพระเจ้าอยู่หัวภูมิพลอดุลยเดช ในลักษณะนิทรรศการเหมือนจริง
รัฐมนตรีว่าการกระทรวงวัฒนธรรม กล่าวอีกว่า ขณะเดียวกันที่ประชุมได้รับรายงานจากผลการดําเนินงานของสํานักหอสมุดแห่งชาติ ซึ่งมีทรัพยากรกว่า 4.1 ล้านเล่ม/รายการ อาทิ หนังสือ เอกสารโบราณ สื่อสิ่งพิมพ์หายากและบางส่วนได้นําเข้าข้อมูลดิจิทัลในระบบของสํานักหอสมุดฯ และให้บริการค้นคว้าแล้ว นอกจากนี้ ขณะนี้ได้ปรับปรุงอาคารสํานักหอสมุดฯ ให้มีความสะดวกและทันสมัย เพื่อเอื้ออํานวยในการศึกษาค้นคว้าของผู้ใช้บริการ รวมทั้งนําระบบเทคโนโลยีมาให้บริการ อาทิ ระบบบรรณารักษ์อัจฉริยะ โดยใช้แท็บเล็ตช่วยตอบคําถาม ค้นคว้าและช่วยเหลือต่างๆ แก่ผู้ใช้บริการ บัตรอัจฉริยะ บริการหนังสือและการบริการต่างๆ ผ่านแอพพลิเคชั่นNLT Libraryบนมือถือและเว็บไซต์ อาทิ ทรัพยากรสารสนเทศดิจิทัลที่เป็นหนังสือ1 พันรายการ บริการหนังสือพิมพ์และนิตยสารอิเล็กทรอนิกส์เพื่อสืบค้นข้อมูลออนไลน์กว่า 7 พันชื่อเรื่อง มากกว่า 60 ภาษาจาก 120 ประเทศทั่วโลก และบริการหนังสืออิเล็กทรอนิกส์ที่อ่านและยืมคืนได้ทุกที่ทุกเวลาจากทั้งส่วนกลางและส่วนภูมิภาคผ่านเครือข่ายอินเทอร์เน็ตทั่วประเทศ ซึ่งปัจจุบันมีกว่า 600 ชื่อเรื่อง
อย่างไรก็ตาม ที่ประชุมกําชับให้สํานักหอจดหมายเหตุฯ และสํานักหอสมุดฯ เร่งนําทรัพยากรเข้าข้อมูลดิจิทัลในระบบของแต่ละหน่วยงานเพื่ออํานวยความสะดวกแก่ค้นคว้าและเป็นไปตามนโยบายปฏิรูปประเทศของรัฐบาลที่ให้หน่วยงานรัฐจัดทําศูนย์ข้อมูลขนาดใหญ่ (Big Data)และให้บริการประชาชนผ่านระบบออนไลน์
นายวีระ กล่าวด้วยว่า ที่ประชุมได้ให้สํานักหอสมุดฯ ไปสํารวจข้อมูลงบประมาณและการจัดซื้อหนังสือของหอสมุดกลางและแต่ละคณะของสถาบันอุดมศึกษาต่างๆ เพื่อนําข้อมูลมาประกอบการพิจารณาปรับปรุงการเสนอของบฯ และจัดซื้อหนังสือของสํานักหอสมุดฯ ทั้งส่วนกลางและส่วนภูมิภาคให้สอดคล้องกับสถานการณ์ปัจจุบันมากขึ้น นอกจากนี้ สํานักวรรณกรรมและประวัติศาสตร์ ได้รายงานผลการดําเนินงานตั้งแต่ปี พ.ศ.2548-2560 ซึ่งจัดพิมพ์หนังสือไปแล้ว 193 เรื่องและปีงบประมาณ 2561 จะจัดพิมพ์ 13 เรื่อง อาทิจินดามณี ฝรั่งในล้านนา บทละครเรื่องรามเกียรติ์ พระราชนิพนธ์สมเด็จพระเจ้ากรุงธนบุรี เป็นต้น
รัฐบาลไทย-ข่าวทำเนียบรัฐบาล-“ปลัดกระทรวงยุติธรรม” เยี่ยมชมรถให้ความรู้เคลื่อนที่ “ชื่นใจ...คนไทยรู้กฎหมาย” จังหวัดกาฬสินธุ์
วันศุกร์ที่ 23 กุมภาพันธ์ 2561
“ปลัดกระทรวงยุติธรรม” เยี่ยมชมรถให้ความรู้เคลื่อนที่ “ชื่นใจ...คนไทยรู้กฎหมาย” จังหวัดกาฬสินธุ์
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เยี่ยมชมการลงพื้นที่โครงการสร้างการรับรู้กฎหมายและกระบวนการยุติธรรรมให้กับประชาชนและหน่วยงานของรัฐ ในหัวข้อ “ชื่นใจ..คนไทยรู้กฎหมาย” (รถเคลื่อนที่) พื้นที่จังหวัดกาฬสินธุ์และจังหวัดใกล้เคียง
ในวันพฤหัสบดีที่ ๒๒ กุมภาพันธ์ ๒๕๖๑ ณ โรงเรียนกาฬสินธุ์พิทยาสรรพ์ อําเภอเมือง จังหวัดกาฬสินธุ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เยี่ยมชมการลงพื้นที่โครงการสร้างการรับรู้กฎหมายและกระบวนการยุติธรรรมให้กับประชาชนและหน่วยงานของรัฐ ในหัวข้อ “ชื่นใจ..คนไทยรู้กฎหมาย” (รถเคลื่อนที่) พื้นที่จังหวัดกาฬสินธุ์และจังหวัดใกล้เคียง เพื่อสร้างการรับรู้กฎหมายและกระบวนการยุติธรรมให้แก่ประชาชน ลดความเหลื่อมล้ําและสร้างความเท่าเทียมทางสังคมในการเข้าถึงบริการยุติธรรม ร่วมกับสํานักงานยุติธรรมจังหวัดกาฬสินธุ์ โดยมีบริการให้คําปรึกษาปัญหากฎหมาย ปัญหาคดีความและช่องทางการติดต่อขอความช่วยเหลือปัญหาความยุติธรรม พร้อมทั้งการร่วมพูดคุย สอบถามข้อมูลความรู้กฎหมายและกระบวนการยุติธรรม สิทธิต่าง ๆ และปรึกษาคดีความจากนิติกรและหน่วยงานของกระทรวงยุติธรรมในพื้นที่
รัฐบาลไทย-ข่าวทำเนียบรัฐบาล-ดร.สาธิต ปลื้มน้ำใจที่งดงามของคนโควิด อาสาส่งผู้ป่วยโควิดด้วยกันถึงบ้านภูมิลำเนา
วันศุกร์ที่ 22 พฤษภาคม 2563
ดร.สาธิต ปลื้มน้ําใจที่งดงามของคนโควิด อาสาส่งผู้ป่วยโควิดด้วยกันถึงบ้านภูมิลําเนา
รัฐมนตรีช่วยว่าการกระทรวงสาธารณสุข ชื่นชมน้ําใจของคนโควิด อดีตผู้ป่วยร่วมอาสาส่งผู้ป่วยถึงบ้านต่างจังหวัด พร้อมเผยสถาบันประสาทวิทยา กรมการแพทย์รักษาผู้ป่วยโรคโควิด 19 จํานวน 33 ราย ส่งผู้ป่วยคนสุดท้ายกลับบ้านวันนี้
รัฐมนตรีช่วยว่าการกระทรวงสาธารณสุข ชื่นชมน้ําใจของคนโควิด อดีตผู้ป่วยร่วมอาสาส่งผู้ป่วยถึงบ้านต่างจังหวัด พร้อมเผยสถาบันประสาทวิทยา กรมการแพทย์รักษาผู้ป่วยโรคโควิด 19 จํานวน 33 ราย ส่งผู้ป่วยคนสุดท้ายกลับบ้านวันนี้
วันนี้ (22 พฤษภาคม 2563) ที่สถาบันประสาทวิทยา กรมการแพทย์ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเยี่ยมให้กําลังใจและส่งผู้ป่วยโรคโควิด 19 ซึ่งเป็นคนสุดท้ายกลับบ้าน ว่า วันนี้มีความยินดีที่ได้มาส่งผู้ป่วยโควิด 19 รายสุดท้ายของสถาบันประสาทวิทยากลับบ้าน และที่น่าชื่นชมและประทับใจคือมีอดีตผู้ป่วยโควิด 19 ที่เคยรักษาหายจากสถาบันประสาทวิทยาเช่นกัน อาสาขับรถไปส่งถึงบ้านผู้ป่วยที่ต่างจังหวัด สําหรับผู้ป่วยรายสุดท้ายนี้ เป็นผู้เดินทางกลับจากต่างประเทศ ผ่านกระบวนการคัดกรอง และตรวจพบว่าติดเชื้อโรคโควิด 19 ถูกส่งมารักษาที่สถาบันประสาทวิทยาจนครบ 14 วัน ไม่มีอาการแทรกซ้อน
“ผู้ป่วยที่รักษาหายแล้วสามารถดําเนินชีวิตตามปกติ ทุกคนจะได้รับหนังสือรับรองจากโรงพยาบาล หลังจากหายป่วยแล้วจะต้องปรับการใช้ชีวิตตามแนวทางชีวิตวิถีใหม่ การ์ดอย่าตก สวมใส่หน้ากากอนามัย ล้างมือบ่อย ๆ เว้นระยะห่างระหว่างกัน ช่วยกันปฏิบัติตามแนวทางนี้ เพื่อป้องกันการแพร่ระบาดระลอก 2” ดร.สาธิตกล่าว
จากนั้น ได้เยี่ยมชมการดําเนินงานของหอผู้ป่วยโรคโควิด 19 ซึ่งเปิดตั้งแต่เริ่มมีการแพร่ระบาดในประเทศ จนถึงปัจจุบันเป็นเวลากว่า 3 เดือน รักษาผู้ป่วยทั้งสิ้น 33 ราย โดยมีอายุรแพทย์ และแพทย์จากทุกแผนกในโรงพยาบาลหมุนเวียนกันมาดูแล พยาบาล 13 ท่าน ผู้ช่วยพยาบาล 6 ท่าน และเจ้าหน้าที่สนับสนุนด้านรังสีวินิจฉัย และทางสถาบันฯ จะทําการปิดตึกหอผู้ป่วยโรคโควิด 19 ชั่วคราว เพื่อทําความสะอาดรองรับผู้ป่วยตามภารกิจของสถาบันฯ ต่อไป อย่างไรก็ตามหากมีผู้ป่วยโควิด 19 เข้ารับการรักษาอีกก็พร้อมให้บริการได้ทันที
****************************** 22 พฤษภาคม 2563
***************************************